wickkiey/tamil-wikipedia-chunked huggingface dataset:
# கொடை வஞ்சி

தமிழ் இலக்கணத்தில் **கொடை வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். முற்காலத்தில், போரில் வெற்றிபெறும் மன்னரைப் புகழ்ந்து பாடுவதற்காகப் பாணர் போர்க்களத்துக்கே செல்வது வழக்கம். அவ்வாறு சென்று பாடும் பாணருக்கு மன்னன் பல்வேறு பரிசில்களையும் வழங்கிச் சிறப்பிப்பான். இதைப் பொருளாகக் கொண்டதே "கொடை வஞ்சி".  
இதனை விளக்க, உச்சம், மந்தம் சமம் ஆகிய நிலைகளிலும் பண்ணிசை கொண்டு போற்றிப் பாடிய புலவர்களுக்கு மன்னன் பரிசில் கொடுத்தான் என்னும் பொருள்படும் பின்வரும் கெழுப் பாடல் புறப்பொருள் வெண்பாமாலையில் வருகிறது.  
: ''நீடவும் குறுகவும் நிவப்பவும் தூக்கிப்"
: *பாடிய புலவர்க்குப் பரிசில் நீட்டின்று*
# கொடை வஞ்சி

## எடுத்துக்காட்டு

: *சுற்றிய சுற்றமுடன் மயங்கித் தம்வயிறு*
: *எற்றி மடவார் இரிந்தோட - முற்றிக்*
: *குரிசில் அடையாரைக் கொண்டகூட்டு எல்லாம்*
: *பரிசில் முகந்தன பாண்*
:: - புறப்பொருள் வெண்பாமாலை 45.
# கொடை வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# காவல் கோட்டம்

## விமர்சனங்கள்

இந்த நூலில் இவர் கையாண்ட வரலாற்றுக் குறிப்புகள் பல வேறு சில வரலாற்று ஆய்வாளர்களின் படைப்புகள் என்றும் அவை முறையான நன்றிக்குறிப்புகள் ஏதுமின்றி கையாளப்பட்டுள்ளன என்ற குற்றச்சாட்டுகளும் இவர் மீது தொடுக்கப்படுகின்றன. இப்புதினத்தை ஆதரித்து எழுத்தாளர் ஜெயமோகனும் எதிர்த்து எழுத்தாளர் எஸ். ராமகிருஷ்ணனும் எழுதியுள்ளனர்.
# கொற்ற வஞ்சி

தமிழ் இலக்கணத்தில் **கொற்ற வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். கொற்றம் என்னும் சொல் வெற்றியைக் குறிப்பது. மன்னர் போரில் வெற்றி பெற்றதைப் பொருளாகக் கொள்வதால் இத்துறை "கொற்ற வஞ்சி" என்னும் பெயர் பெற்றது.  
இதனை விளக்க, உலகத்தோர் போற்றி வணங்கத்தக்க வகையில் வாள் வீசிப் போரிட்டான் என்று காலில் வீரக் கழல் அணிந்த மன்னனைப் பாராட்டுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''வையகம் வணங்க வாளோச்சினன் எனச்"
: *செய்கழல் வேந்தன் சீர்மிகுத் தன்று*
# கொற்ற வஞ்சி

## எடுத்துக்காட்டு

: *அழலடைந்த மன்றத்து அலந்தயரா நின்றார்*
: *நிழலடைந்த நின்னையென்று ஏத்திக் - கழலடைய*
: *செற்றம்கொண் டாடிச் சிலைத்தெழுந்தார் வீந்தவியக்*
: *கொற்றம்கண் டெஃகுயர்த்தான் கோ*
:: - புறப்பொருள் வெண்பாமாலை 40.
# கொற்ற வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# மாராய வஞ்சி

தமிழ் இலக்கணத்தில் **மாராய வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "மாராயம்" என்பது ஒரு வகைச் சிறப்பு விருது. மன்னனிடமிருந்து இவ்வகை விருது பெறும் வீரர்களின் தன்மையைப் பொருளாகக் கொள்வதால் இத்துறை "மாராய வஞ்சி" எனப் பெயர் பெற்றது.  
இதனை விளக்க, வீரம் மிக்க மன்னனால் சிறப்புச் செய்யப் பெற்றவரும், வெற்றியை வழங்கும் வேற்படையைக் கையில் ஏந்தியவருமான வீரர்களின் நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''மற வேந்தனின் சிறப் பெய்திய"
: *விறல் வேலோர் நிலையுரைத் தன்று*
# மாராய வஞ்சி

## எடுத்துக்காட்டு

: *நேராரம் பூண்ட நெடுந்தகை நேர்கழலான்*
: *சேரார்முனை நோக்கிக் கண்சிவப்பப் - போரார்*
: *நறவேய் கமழ்தெரியல் நண்ணார் எறிந்த*
: *மறவேல் இலைமுகந்த மார்பு*
:: - புறப்பொருள் வெண்பாமாலை 43.
# மாராய வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# விவேகானந்த கேந்திரம்

**விவேகானந்த கேந்திரம்** (*Vivekananda Kendra*) என்பது ஒரு இந்து ஆன்மீக நிறுவனமாகும். சுவாமி விவேகானந்தரின் போதனைகளைப் பரப்ப, ஜனவரி 7 1972 ல் ஏக்நாத்ஜி ரானாடேவால் கன்னியாகுமரியில் தோற்றுவிக்கப்பட்டது. இவ்வமைப்பின் மூலம் யோக வகுப்புகளும், பண்பாட்டு வகுப்புகளும், ஆன்மீகச் சொற்பொழிவுகளும், இளைஞர்களுக்கும், குழந்தைகளுக்கும் ஆளுமைதிறன் பயிற்சி முகாம்களும் தொடர்ந்து பல மாநிலங்களில் நடத்தப்படுகின்றன.  
கன்னியாகுமரியில் உள்ள விவேகானந்தபுரத்தைத் தலைமையிடமாகக் கொண்டு பல்வேறு பணிகளை மேற்கொள்கிறது. இதன் சார்பாக விவேகானந்த நினைவுக் கண்காட்சி, விவேகானந்தர் நினைவு மண்டபம் போன்றவை பராமரிக்கப்படுகிறது மேலும் பல்வேறு இடங்களில் கல்விக் கூடங்களும் நடத்தப்படுகிறது. இதன் இயற்கை வள அபிவிருத்தித் திட்டம், கிராமப்புற மேம்பாட்டுத் திட்டம் போன்றவை பல்நோக்குப் பார்வை கொண்ட திட்டமாக நடைமுறைப்படுத்தப்படுகிறது.
# விவேகானந்த கேந்திரம்

## அனுசரிக்கப்படும் முக்கிய நாட்கள்

- *சமர்த்த பாரத பருவம்:* சுவாமி விவேகானந்தர் கன்னியாகுமரியில் தவம் மேற்கொண்ட டிசம்பர் 25,26,27 ஆகிய நாட்கள் நினைவாகக் கொண்டாடப்படுகிறது.
- *குரு பூர்ணிமா:* மூதாதையர்களின் நினைவாக கொண்டாடப்படுகிறது.
- *சர்வதேச சகோதர தினம்:* சுவாமி விவேகானந்தர் சிக்காகோ சமய மாநாட்டில் உரையாற்றிய செப்டம்பர் 11 ம் நாள் நினைவாகக் கொண்டாடப்படுகிறது.
- *கீதை ஜெயந்தி:* பகவத் கீதையின் சிறப்பைச் சொல்ல கொண்டாடப்படுகிறது.
- *சாதனா தினம்:* விவேகானந்த கேந்திர நிறுவனர் ஏக்நாத்ஜி ரானாடேவின் பிறந்த நாளான நவம்பர் 19ம் நாள் கொண்டாடப்படுகிறது.
# விவேகானந்த கேந்திரம்

## வெளியீடுகள்

விவேகானந்த கேந்திர பிரகாஷன் அறக்கட்டளை மூலம் பல்வேறு நூல்களும், இதழ்களும் வெளியிடப்படுகின்றன.
# விவேகானந்த கேந்திரம்

## விருதுகள்

இராமேஸ்வரம் இராமநாதசுவாமி கோயிலுக்குரிய 108 புனித தீர்த்தங்களில், அறுபதுக்கும் மேற்பட்ட தூர்ந்து போன தீர்த்தக் குளங்களை விவேகானந்தா கேந்திரம் தொண்டு புனரமைத்தது. இதற்காக 2022-ஆம் ஆண்டில் ஜல் சக்தி துறையின் தேசிய விருது கிடைத்துள்ளது.
# விவேகானந்த கேந்திரம்

## இதையும் பார்க்கவும்

- விவேகானந்தர் இல்லம்
# பேராண் வஞ்சி

தமிழ் இலக்கணத்தில் **பேராண் வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "பேராண்மை" என்னும் சொல் "பெருமை", "ஆண்மை" என்னும் சொற்களின் சேர்க்கையால் உருவானது. பெருமைக்குரிய ஆண்மையோடு போரிடும் வீரர்க்கு மன்னன் சிறப்புச் செய்வதைப் பொருளாகக் கொள்வதால் இத்துறைக்குப் "பேராண் வஞ்சி" என்னும் பெயர் ஏற்பட்டது. பகை மன்னர் வழங்கும் திறையை ஏற்றுக்கொண்டு போரைக் கைவிட்டுத் திரும்புதலும் இத்துறைக்குள் அடங்கும்.  
இதனை விளக்க, நட்புக் கொண்டிராத பகைவரைப் போர்முனையில் அழித்து வெற்றியுடன் திரும்பிய வீரர்க்கு மன்னன் சிறப்புச் செய்வது என்றும், கிடைத்தற்கு அரிய பொருட்களைப் பகை மன்னர் திறையாகக் கொடுக்கக் கோபந் தணிந்த மன்னவன் மீண்டு செல்லுதல் என்றும் பொருள்படும் பின்வரும் கெழுப் பாடல்கள் புறப்பொருள் வெண்பாமாலையில் வருகின்றன.  
: *கேள்அல்லார் முனைகெடுத்த*
: *மீளியார்க்கு மிகஉய்த்தன்று*  
: *அருந்திறை அளப்ப ஆறிய சினத்தோடு*
: *பெரும்பூண் மன்னவன் பெயர்தலும் அதுவே*
# பேராண் வஞ்சி

## எடுத்துக்காட்டு

: *பலிபெறு நன்னகரும் பள்ளி இடனும்*
: *ஒலிகெழு நான்மறையோர் இல்லும் - நலிவுஒரீஇப்*
: *புல்லார் இரியப் பொருதார் முனைகெடுத்த*
: *வில்லார்க்கு அருள்சுரந்தான் வேந்து*
:: - புறப்பொருள் வெண்பாமாலை 42(1).  
: *கூடி முரசிரங்கக் கொய்யுளைமா முன்னுகளப்*
: *பாடி பெயர்ந்திட்டான் பல்வேலோன் - கோடி*
: *நிதியந் திறையளந்தார் நேராகும் தன்கீழ்*
: *முதியம் என்றாறி முரண்*
:: - புறப்பொருள் வெண்பாமாலை 42(2).
# பேராண் வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# விண்டோசு மீடியா பிளேயர்

**விண்டோசு மீடியா பிளேயர்** (ஆங்கிலம்: *Windows Media Player*) எனப்படுவது மைக்ரோசாப்ட் நிறுவனத்தால் அறிமுகப்படுத்தப்பட்ட ஓர் ஊடக இயக்கி மென்பொருள் ஆகும். விண்டோஸ், விண்டோஸ் தொலைபேசி, மாக் ஓ. எசு. ஆகிய இயங்குதளங்களில் இந்த மென்பொருளைப் பயன்படுத்த முடியும்.
# விண்டோசு மீடியா பிளேயர்

## வசதிகள்

விண்டோஸ் மீடியா பிளேயரில் நூலக வசதி உள்ளது. விண்டோஸ் மீடியா பிளேயரின் மூலம் பல்வேறு வகையான காணொளிகளைத் திறக்க முடியும். இந்த மென்பொருளின் மூலம் காணொளிகளைக் குறுவட்டுக்களில் பதிவு செய்து கொள்ள முடியும். அதே போல இணையத்தில் உள்ள காணொளிகளையும் திறக்க முடியும்.
# விண்டோசு மீடியா பிளேயர்

## வெளியீடுகள்

**விண்டோஸ் மீடியா பிளேயர் பதிப்புகள்**  
| பதிப்பு | வெளியீட்டுத் திகதி | புதிய வெளியீடு | இயங்குதள ஆதரவு |
| --- | --- | --- | --- |
| **விண்டோஸ் மீடியா பிளேயர் 12** | சூலை 22, 2009 | 12.0.7601.17514 | விண்டோஸ் சேவர் 2008
விண்டோஸ் 7
விண்டோசு 8  
விண்டோசு 10 |
| **விண்டோஸ் மீடியா பிளேயர் 11** | அக்டோபர் 30, 2006 | 11.0.6002.18311 (விண்டோஸ் விஸ்டா)
11.0.5721.5280 (விண்டோஸ் எக்ஸ்பி) | விண்டோஸ் 7
விண்டோஸ் சேவர் 2008
விண்டோஸ் விஸ்டா
விண்டோஸ் எக்ஸ்பி |
| **விண்டோஸ் மீடியா பிளேயர் 10** | அக்டோபர் 12, 2004 | 10.00.00.4074 | விண்டோஸ் சேவர் 2003
விண்டோஸ் எக்ஸ்பி |
| **விண்டோஸ் மீடியா பிளேயர் 9 தொடர்கள்** | சனவரி 27, 2003 | 9.00.00.4507 (விண்டோஸ் எக்ஸ்பி)
9.00.00.3364 (விண்டோஸ் 2000)
9.00.00.2991 (விண்டோஸ் சேவர் 2003) | விண்டோஸ் எக்ஸ்பி
விண்டோஸ் மீ
விண்டோஸ் 2000
விண்டோஸ் 98 |
| **விண்டோஸ் எக்ஸ்பிக்கான விண்டோஸ் மீடியா பிளேயர்**
(பதிப்பு 8) | அக்டோபர் 25, 2001 | 8.0.0.4477 | விண்டோஸ் எக்ஸ்பி |
| **விண்டோஸ் மீடியா பிளேயர் 7.1** | மே 16, 2001 | 7.1 | விண்டோஸ் மீ
விண்டோஸ் 2000
விண்டோஸ் 98 |
| **விண்டோஸ் மீடியா பிளேயர் 7.0** | சூலை 17, 2000 (விண்டோஸ் 2000 மற்றும் விண்டோஸ் 98)
செப்டம்பர் 14, 2000 (விண்டோஸ் மீ) | 7.0 | விண்டோஸ் மீ
விண்டோஸ் 2000
விண்டோஸ் 98
விண்டோஸ் என்டி 4.0
விண்டோஸ் 95 |
| **விண்டோஸ் மீடியா பிளேயர் 6.4** | ஏப்பிரல் 26, 1999 | 6.4.09.1130 (விண்டோஸ் எக்ஸ்பி)
6.4.09.1129 (விண்டோஸ் 2000)
6.4.09.1125 (விண்டோஸ் சேவர் 2003) | விண்டோஸ் எக்ஸ்பி
விண்டோஸ் மீ
விண்டோஸ் 2000
விண்டோஸ் 98
விண்டோஸ் என்டி 4.0
விண்டோஸ் 95 |
| **விண்டோஸ் மீடியா பிளேயர் 6.1** | ஆகத்து 24, 1995 | விண்டோஸ் 98
விண்டோஸ் 95 |  |
| **விண்டோஸ் மீடியா பிளேயர் 10.3 அலைபேசி** | பிப்ரவரி 12, 2007 (விண்டோஸ் அலைபேசி 6) | விண்டோஸ் அலைபேசி 6.1
விண்டோஸ் அலைபேசி 6
விண்டோஸ் அலைபேசி 5 |  |
| **விண்டோஸ் மீடியா பிளேயர் 10.2 அலைபேசி** | விண்டோஸ் அலைபேசி 5.0 |  |  |
| **விண்டோஸ் மீடியா பிளேயர் 10.1 அலைபேசி** | மே 10, 2005 | விண்டோஸ் அலைபேசி 5.0 |  |
| **விண்டோஸ் மீடியா பிளேயர் 10 அலைபேசி** | அக்டோபர் 12, 2004 | விண்டோஸ் அலைபேசி 2003 எசு. இ. |  |
| **விண்டோஸ் மீடியா பிளேயர் 9.0.1** | மார்ச்சு 24, 2004 | விண்டோஸ் அலைபேசி 2003 எசு. இ. |  |
| **விண்டோஸ் மீடியா பிளேயர் 9 தொடர்கள்** | சூன் 23, 2003 | விண்டோஸ் அலைபேசி 2003 |  |
| **விண்டோஸ் மீடியா பிளேயர் 8.5** | அக்டோபர் 11, 2002 | பைக் கணிப்பொறி 2002 |  |
| **விண்டோஸ் மீடியா பிளேயர் 8.01** | சூலை 2002 | பைக் கணிப்பொறி 2002 |  |
| **விண்டோஸ் மீடியா பிளேயர் 8** | அக்டோபர் 4, 2001 (பைக் கணிப்பொறி)
டிசம்பர் 5, 2001 (திறன்பேசி) | பைக் கணிப்பொறி 2002
திறன்பேசி 2002 |  |
| **விண்டோஸ் மீடியா பிளேயர் 7.1** | மே 21, 2001 | பைக் கணிப்பொறி 2000 |  |
| **விண்டோஸ் மீடியா பிளேயர் 7** | டிசம்பர் 12, 2000 | பைக் கணிப்பொறி 2000 |  |
| **விண்டோஸ் மீடியா பிளேயர் 1.2** | செப்டம்பர் 7, 2000 | உள்ளங்கைக் கணினி 2000 |  |
| **விண்டோஸ் மீடியா பிளேயர் 1.1** | உள்ளங்கை அளவுக் கணினி சி. இ. 2.11 |  |  |
| **விண்டோஸ் மீடியா பிளேயர்** | ஏப்பிரல் 19, 2000 | பைக் கணிப்பொறி 2000 |  |
| **விண்டோஸ் மீடியா பிளேயர் 9 தொடர்கள்** | நவம்பர் 7, 2003 | மாக் ஓ. எசு. எக்ஸ். |  |
| **விண்டோஸ் மீடியா பிளேயர் 7** | சூலை 24, 2001 | 7.0.1 | மாக் ஓ. எசு. 9
மாக் ஓ. எசு. 8 |
| **விண்டோஸ் மீடியா பிளேயர் 6.3** | சூலை 17, 2000 | மாக் ஓ. எசு. 8
மாக் ஓ. எசு. 7 |  |
| **விண்டோஸ் மீடியா பிளேயர் 6.3** | சூலை 17, 2000 | சோலாரிஸ் | } |
# ஒரு தனி நிலை

தமிழ் இலக்கணத்தில் **ஒரு தனி நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். வீரன் ஒருவன் தனக்கு நிகராக எவரும் இல்லை என்னும்படி ஒப்பற்ற வீரத்துடன் போரிடுவதைக் கூறுவது இத்துறை. "ஒரு ஒப்பற்ற நிலை" என்ற பொருள்பட, இத்துறைக்கு "ஒரு தனி நிலை" என்னும் பெயர் ஏற்பட்டது.  
இதனை விளக்க, பெருகிவரும் வெள்ளத்தைத் தடுத்து நிறுத்தும் கல்லணையைப் போலப் பெருமளவில் திரண்டு வரும் பகைவர் படையைத் தனி ஒருவனாக நின்று தடுத்த நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *பொருபடையுள் கற்சிறைபோன்று*
: *ஒருவன்தாங்கிய நிலையுரைத்தன்று*  
இதையே தொல்காப்பியமும் "வருவிசைப் புனலைக் கற்சிலைபோல ஒருவன் தாங்கிய பெருமை" என்கிறது.
# ஒரு தனி நிலை

## எடுத்துக்காட்டு

: *வீடுஉணர்ந் தோர்க்கும் வியப்பாமால் இந்நின்ற*
: *வாடல் முதியாள் வயிற்றிடம் - கூடார்*
: *பெரும்படை வெள்ளம் நெரிதரவும் பேரா*
: *இரும்புலி சேர்ந்த இடம்*
:: - புறப்பொருள் வெண்பாமாலை 50.
# ஒரு தனி நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# பெருஞ்சோற்று நிலை

தமிழ் இலக்கணத்தில் **பெருஞ்சோற்று நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "பெருமை", "சோறு" என்னும் இரு சொற்களின் சேர்க்கையால் உருவானது "பெருஞ்சோறு" எனும் சொல். இவ்வீரர் தனக்கு வெற்றியை ஈட்டித்தருவர் என்று கருதும் மன்னன் அவர்களுக்கு சோறு அளித்தல் என்னும் பொருள் பற்றியது "பெருஞ்சோற்று" நிலை. இதனைப் **பெருஞ்சோற்று வஞ்சி** என்றும் குறிப்பிடுவர்.
# பெருஞ்சோற்று நிலை

## இலக்கணம் தரும் விளக்கம்

புறநானூற்றுப் பாடல் ஒன்று இத் துறையைச் சேர்ந்ததாகக் காட்டப்பட்டுள்ளது. போருக்கு முன் வேந்தர்க்கு நல்கும் நறவம் என்னும் கள் வரிசை முறைப்படிப் போருக்குச் செல்லும் அனைவர்க்கும் வழங்கப்பட்டதாம். சிறு வீரன் ஒருவன் அதனை வாங்க மறுத்து, வாளை ஏந்திக்கொண்டு நின்றானாம். அவன் பெருஞ்சோறு வழங்கும் முறை போலப், போருக்குச் செல்வதில் தன் முறை வரும் வரையில் காத்திருக்கமாட்டானாம். முந்திக்கொண்டு செல்வானாம்.
- தொல்காப்பியம் இதனைப் 'பிண்டம் மேய பெருஞ்சோற்று நிலை' என்று குறிப்பிடுகிறது.
- இதனை விளக்க, பகைவருடைய நாட்டை அழித்து நமக்கு வெற்றியை ஈட்டித்தருவர் இவ்வீரர் என மிக்க சோற்றை அவர்கள் பெறும்படி கொடுத்தது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''திருந்தார் தெம்முனை தெறுகுவர் இவரெனப்"
: *பெருஞ்சோறு ஆடவர் பெறுமுறை வகுத்தன்று*
- எடுத்துக்காட்டு  
: *இயவர் புகழ எறிமுரசு ஆர்ப்பக் *
: *குயவரி வேங்கை அனைய - வயவர்*
: *பெறுமுறையான் பிண்டம்கோள் ஏவினான் பேணார்*
: *இறும் முறையால் எண்ணி இறை*
:: - புறப்பொருள் வெண்பாமாலை 54.
# பெருஞ்சோற்று நிலை

## பெருஞ்சோறு கொடுத்தவர்கள்

- உதியஞ் சேரலாதன்
- சேரன் செங்குட்டுவன்
- சிபிச் சக்கரவர்ந்தி
- முதுகுடிப் பெருமகன் (மூதில்) நீரில்லாத ஆற்றில் கிடக்கும் அம்பிப் பரிசில் போன்ற பெரிய மண்டைப் பானைகளில் பெருஞ்சோறு வழங்கினானாம்.
# பெருஞ்சோற்று நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# நெடுமொழி வஞ்சி

தமிழ் இலக்கணத்தில் **நெடுமொழி வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "நெடுமொழி" என்பது "வீர உரை" அல்லது "பெருமித உரை" என்பதைக் குறிப்பது. பகைவருக்குத் தன்னுடைய பெருமையைத் தானே எடுத்துக் கூறுவதைப் பொருளாகக் கொண்டதால் இத்துறை "நெடுமொழி வஞ்சி" என்னும் பெயர் பெற்றது.  
இதனை விளக்க, "பகைவர் படையை நெருங்கிச் சென்று தன்னுடைய ஆண்மையை எடுத்துச் சொல்வது" என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''ஒன்னாதார் படைகெழுமித்"
: *தன்னாண்மை எடுத்துரைத்தன்று*
# நெடுமொழி வஞ்சி

## எடுத்துக்காட்டு

: *இன்னர் எனவேண்டா, என்னோடு எதிர்சீறி*
: *முன்னர் வருக. முரண்அகலும் - மன்னர்*
: *பருந்துஆர் படைஅமருள் பல்லார் புகழ*
: *விருந்தாய் அடைகுறுவார் விண்*
:: - புறப்பொருள் வெண்பாமாலை 44.
# நெடுமொழி வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# கஸ்தூரிபாய் காந்தி

**கஸ்தூரிபாய்** (*Kasturba Gandhi*, 11 ஏப்ரல் 1869 – 22 பெப்ரவரி 1944) மோகன்தாசு கரம்சந்த் காந்தியின் வாழ்க்கைத் துணைவியார். கணவர் ஏற்ற தேசிய விரதத்திற்காக தானும் உடன் உழைத்தவர். காந்தியுடன் சேர்ந்து தென்னாப்பிரிக்காவில் கறுப்பர்களின் மீதான இனவெறிக்கு எதிரான போராட்டங்களில் ஈடுபட்டவர். இந்திய விடுதலைப் போரில் பங்கு கொண்டு பல சிறை சென்றவர்.
# கஸ்தூரிபாய் காந்தி

## இளமை

இந்திய நாட்டின் குஜராத் மாநிலத்திலுள்ள போர்பந்தர் எனும் ஊரில் பெரும் வணிகர் குடும்பத்தில் கோகுல்தாஸ் கபாடியாவின் மகளாக 11.04.1869 ல் பிறந்தார் கஸ்தூரிபா. இவரது தாய் மொழி குஜராத்தி. 1883-ல் இவர் தனது 13ஆம் வயதில் தம் வயதேயான, குடும்ப உறவினரான மோகன்தாஸ் காந்தியை மணந்தார். திருமணத்தின் போது எழுதப்படிக்கத் தெரியாத இவருக்கு இவருடைய கணவர் கல்வி கற்பித்தார் கணவர் மேல்படிப்பிற்காக 1888-இல் இலண்டன் சென்றபோது இந்தியாவிலேயே தங்கியிருந்தார். காந்தி பொதுவாழ்வில் தீவிரமாக ஈடுபட்டதால் குடும்பப் பொறுப்பு முழுவதும் கஸ்தூரிபா கவனித்துக் கொண்டார். இத் தம்பதியினருக்கு, ஹரிலால் (1888), மணிலால் (1892), ராமதாஸ் (1897), தேவதாஸ் (1900) ஆகிய நான்கு புதல்வர்கள் பிறந்தனர்.
# கஸ்தூரிபாய் காந்தி

## அரசியல்

கணவரின் சத்தியம், அகிம்சை, இந்திய விடுதலை இயக்கம் ஆகிய கொள்கைகளுக்கு தன் வாழ்நாள் முழுவதும் முழு ஒத்துழைப்பையும் அளித்தார். 1897 ல் தொழில்நிமித்தமாக, வழக்கறிஞர் பணிக்காக தென்னாபிரிக்காவின் டர்பன் நகருக்குச் சென்ற கணவருடன் கஸ்தூரிபாவும் சென்றார். அங்கு அவர் போராட்ட மயமான வாழ்க்கை நடத்த வேண்டியிருந்தது. 1904 முதல் 1914 வரை டர்பன் நகரில் காந்தி குடும்பம் வசித்தது. தென் ஆப்பிரிக்காவில் நிலவிய நிறவெறிக் கொடுமைக்கு எதிரான கணவரின் போராட்டத்தில் துணை நின்றார் கஸ்தூரிபா.  
இந்திய வம்சாவழித் தொழிலாளர்கள் மீதான கொடிய சட்டங்களைக் கண்டித்து காந்திஜி நடத்திய அறப்போராட்டங்களில் கஸ்தூரிபா காந்தியும் பங்கேற்றார். 1913 ல் நடந்த அறப் போராட்டத்தில் கலந்துகொண்ட கஸ்தூரிபா, கைது செய்யப்பட்டு, மூன்று மாத கடுங்காவல் தண்டனை விதிக்கப்பட்டார். காந்திஜி கைதான நேரங்களில் அறப் போராட்டங்களைத் தலைமை தாங்கி நடத்திய பெருமையும் இவருக்கு உண்டு.
# கஸ்தூரிபாய் காந்தி

## விடுதலைப் போரில் ஈடுபாடு

1915ல் இந்தியாவிற்கு திரும்பியபின் இந்திய விடுதலைப் போரில் களமிறங்கினார் காந்தி. அவருக்கு உற்ற துணையாக கஸ்தூரிபா காந்தி விளங்கினார். சபர்மதி ஆசிரமத்தில் தங்கி இந்திய விடுதலை இயக்கத்தில் மிகுந்த ஈடுபாடுகொண்டார்.  
சிறு வயதிலேயே ஏற்பட்ட நுரையீரல் நோயால் பதிக்கப்பட்ட அவர் வாழ்நாள் முழுவதும் அதனால் சிரமப்பட்டார். ஆயினும், கணவருடன் எளிய வாழ்வு வாழ்ந்தார். சபர்மதி ஆசிரமத்தின் சூழல் அவருக்கு ஒத்துக்கொள்ளாத போதும், கணவரின் பாதையே தனது பாதை என, ஓர் இந்திய குடும்பத் தலைவியாகவே அவர் வாழ்ந்தார். அங்கு ராட்டை நூற்றல் உள்ளிட்ட காந்தியப் பணிகளில் ஈடுபட்டு மற்றவர்களுக்கு முன்மாதிரியாக விளங்கினார்.
# கஸ்தூரிபாய் காந்தி

## இறுதிக்காலம்

யில் கஸ்தூரிபாய் காந்தி மற்றும் மகாதேவ தேசாயின் சமாதிகள், புனே]]
வெள்ளையனே வெளியேறு போராட்டத்தின் போது (1942) கைது செய்யப்பட காந்தியுடன் கஸ்தூரிபாய் காந்தியும் கைதானார். இருவரும் பூனாவிலுள்ள ஆகா கான் அரண்மனையில் சிறை வைக்கப்பட்டனர். அங்கு, நாட்பட்ட நுரையீரல் அழற்சி, மூச்சுக்குழல் அழற்சி நோயினால் மிகுந்த வேதனையுற்றார். சிறையில் இருக்கும்போது சிகிச்சை பலனின்றி மரணம் அடைந்தார் (22.02.1944) கஸ்தூரிபாய் காந்தி.  
- வெளியீடு: தேசிய சிந்தனைக் கழகம்
- Biography of Kasturba Gandhi, Indian Freedom Fighter
- Kasturba Gandhi
# நியாசின்

**நியாசின்** (Niacin) என்னும் கரிமச் சேர்மத்தின் வாய்பாடு: . இது, **உயிர்ச்சத்து பி<sub>3</sub>**, **நிகோடினிக் அமிலம்** மற்றும் **விட்டமின் பிபி** என்றும் அழைக்கப்படுகிறது. நியாசின், மனிதர்களுக்கு ஒரு அத்தியாவசியமான ஊட்டச்சத்தாகும்.  
நாள்பட்ட நியாசின் குறைபாட்டினால் உருவான பெலாகிரா நோயுற்ற மனிதன்]]  
நம் உணவில் ஐந்து விட்டமின்களின் (நியாசினையும் சேர்த்து) அளவு குறைபடுவது பரவலான ஊட்டச்சத்து குறைபாட்டு நோய்களுக்குக் காரணமாகிறது: நியாசின் குறைபாடு (தோல் வறட்சி, பெலாகிரா), உயிர்ச்சத்து சி குறைபாடு (அரிநோய்; ஸ்கர்வி), தயமின் குறைபாடு (பெரிபெரி), உயிர்ச்சத்து டி குறைபாடு (என்புருக்கி நோய்) மற்றும் உயிர்ச்சத்து ஏ குறைபாடு (மாலைக்கண் மற்றும் பிற நோயறிகுறிகள்).  
நீரில் கரையகூடிய வெண்திண்மமான நியாசின், கார்பாக்சில் (COOH) தொகுதியை மூன்றாமிடத்தில் கொண்ட பிரிடின் கிளைப்பொருளாகும். உயிர்ச்சத்து பி<sub>3</sub>-யின் பிற வடிவங்கள்: கார்பாக்சில் தொகுதிக்கு பதிலாக கார்பாக்சமைட் தொகுதியினைக் கொண்ட இதன் அமைடு வடிவமான நிகோடினமைட் (நியாசினமைட்), பிற சிக்கலான அமைடுகள் மற்றும் பல்வேறு மணமியங்கள். ஒத்த உயிரிவேதிப் பண்புகளைக் கொண்டுள்ளதால் இக்குடும்பச் சேர்மங்கள், நியாசின், நிகோடினமைட் மற்றும் உயிர்ச்சத்து பி<sub>3</sub> என்னும் பெயர்களில் இடைமாற்றமாக உபயோகப்படுத்தபடுகின்றது.
# நியாசின்

## உணவுத் தேவைகள்

நியாசின் தினமும் தேவைபடுகின்ற அளவுகள் - குழந்தைகள்: 2–12&nbsp;மிகி, பெண்கள்: 14&nbsp;மிகி, ஆண்கள்: 16&nbsp;மிகி, மற்றும் கருவுற்ற (அல்லது) பாலூட்டுகின்ற தாய்மார்கள்: 18&nbsp;மிகி. இவை, (இரத்த) ஊனீர் அளவுகளைக்காட்டிலும் சரியானதாக நம்பப்படுகிறது.
# நியாசின்

## உயிரித்தொகுப்பு மற்றும் வேதித்தொகுப்பு

அத்தியாவசிய அமினோ அமிலமான டிரிப்டோபானிலிருந்து கல்லீரலால் நியாசினைத் தொகுக்க முடியும். ஒரு மில்லிகிராம் நியாசின் தயாரிக்க அறுபது மில்லிகிராம் டிரிப்டோபான் தேவைப்படுகிறது. டிரிப்டோபானின் ஐந்துருப்பு நறுமண பல்லினவட்டம் பிளவுபடுத்தப்பட்டு, டிரிப்டோபானின் ஆல்ஃபா அமினோ அமிலத்துடன் இணைந்து நியாசினின் ஆறுருப்பு நறுமண பல்லினவட்டமாக மறுசீராக்கப்படுகிறது. டிரிப்டோபான், நிகோடினமைட் அடெனின் டைநியூகிளியோடைடாக மாற்றம்பெறும் சில வினைகளில் ரிபோஃபிளாவின், உயிர்ச்சத்து பி<sub>6</sub> மற்றும் இரும்பு தேவைப்படுகிறது. ஒவ்வொரு ஆண்டும் 3-மீத்தைல் பிரிடினிலிருந்து பல மில்லியன் கிலோகிராம் நியாசின் தயாரிக்கப்படுகிறது.
# நியாசின்

## உணவு மூலங்கள்

பல்வேறு உணவுகளிலும் (கல்லீரல், கோழி, மாட்டிறைச்சி, மீன், தானியங்கள், வேர்க்கடலை (கச்சான்), பயறுவகைகள்) நியாசின் உள்ளது. மேலும், இறைச்சி, பால் பொருட்கள் மற்றும் முட்டைகளிலுள்ள டிரிப்டோபான் என்னும் அமினோ அமிலத்திலிருந்தும் நியாசின் தொகுக்கப்படுகிறது.  
விலங்கு பொருட்கள்:
- கல்லீரல், இதயம் மற்றும் சிறுநீரகங்கள்
- கோழி
- மாட்டிறைச்சி
- மீன்கள்: சூரை மீன், சால்மான்
- முட்டைகள்  
பழங்கள் மற்றும் காய்கறிகள்:
- வெண்ணைப் பழம்
- பேரீச்சம்பழம்
- தக்காளி
- இலை வகைக் காய்கறிகள்
- பூக்கோசு வகைகள்
- செம்மங்கி (கேரட்)
- சர்க்கரைவள்ளிக்கிழங்கு
- தண்ணீர்விட்டான் கொடி  
விதைகள்:
- கொட்டைகள்
- முழுதானிய வகைகள்
- பயறுவகைகள்  
பூஞ்சைகள்:
- காளான் வகைகள்
- சாராயப் பூஞ்சை
# மழபுல வஞ்சி

தமிழ் இலக்கணத்தில் **மழபுல வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். பகை நாட்டின் மீது படையெடுத்துச் செல்லும் வேந்தர், தாம் வெற்றி பெறும்போது தோல்வியுற்ற நாட்டின் செல்வங்களைக் கொள்ளை கொள்வர். இதனைப் பொருளாகக் கொண்டதே "மழபுல வஞ்சி" எனும் இத்துறை.
# மழபுல வஞ்சி

## விளக்கப் பாடல்கள்

இதனை விளக்க, பகைவருடைய நாட்டை வென்ற வீரர் கொள்ளையிட்டு அவர்களது இல்லங்களில் வளம் இல்லை எனும்படி செய்வது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.
: ''கூடார்முனை கொள்ளைசாற்றி"
: *வீடுஅறக்கவர்ந்த வினைமொழிந்தன்று*
இதனை விளக்கும் இலக்கணப் பாடல்
: *களமர் கதிர்மணி காலேகம் செம்பொன்*
: *வளமனை பாழாக வாரிக் - கொளல்மலிந்து*
: *கண்ஆர் சிலையார் கவர்ந்தார் கழல்வேந்தன்*
: *நண்ணார் கிளைஅலற நாடு* (புறப்பொருள் வெண்பாமாலை 47)
இதனை விளக்கும் புறநானூற்று இலக்கியப் பாடல்கள் மூன்று.
- பகைவர் ஊரைச் சுடும் விளக்கொளியில் அந்நாட்டு மக்கள் அழும் ஒலியைக் கேட்க விரும்புபவன் கரிகாலன்.
- பகன்றையும் பாகலும் படர்ந்த கரும்பு வயலில் தீ மூட்டினான் சோழன் இராசசூயம் வேட்ட பெருநற்கிள்ளி.
- நீர்த்திவலைகளைக் காய்ச்சிய இரும்பு உரிஞ்சிக்கொள்வது போல் கானப்பேரெயில் கோட்டையைக் கானப்பேரெயில் கடந்த உக்கிரப் பெருவழுதி கைப்பற்றிக்கொண்டான்.
# இரணியன்

**இரணியகசிபு** அல்லது **இரணியன்** {Hiranyakashipu or Hiranyakasipu) (சமசுகிருதம்: हिरण्यकशिपु), காசிபர் - திதி தம்பதியரின் மகன். இரணியாட்சனின் அண்ணன். விஷ்ணுவின் பத்து அவதாரங்களான தசாவதாரத்தில் நான்காம் அவதாரமான நரசிம்மர் வதம்செய்த அரக்கன். வட மொழியில் *இரண்யம்* எனில் தங்கம். *கசிபு* எனில் துணி. தங்கத்தால் ஆன துணியை அணிந்தவன் எனப்பொருள்.
# இரணியன்

## புராணம்

### மூலம்

நாராயணன் மகாலட்சுமியுடன் தனித்திருக்க, வாயிற்காவலர் இருவரிடமும் ”யாரையும் அந்தப்புறத்துக்குள்ளே விடவேண்டாம்” எனக் கூறி உள்ளே சென்றார். அப்போது முனிவர்கள் நேரிடையாக நாராயணனின் அந்தப்புரத்துக்குள்ளே செல்ல முயல, அவரைத் தடுத்தனர் வாயிற்காவலர்கள். வெகுண்ட முனிவர்கள் அவர்களை பூலோகத்தில் போய்ப் பிறக்கும்படி சாபமிட்டனர். நாராயணனின் மேல் அளவில்லா பக்தி கொண்ட வாயிற்காவலர்கள் வருந்த நாராயணனே அங்கு வந்து அவர்களிடம், கொடியவர்களாகப் பிறந்து, தீமைகள் செய்து, விரைவில் தம்மை வந்தடையும் பிறப்பு வேண்டுமா? அல்லது நல்லவர்களாகப் பிறந்து, பலகாலம் கழித்து தன்னை வந்தடையும் பிறப்பு வேண்டுமா? என்று கேட்க அவர்கள் இருவரும் நாராயணனை வெகு காலம் பிரிந்திருக்க முடியாது, ஆகவே கொடியவனாக அசுரப் பிறப்பெடுக்க சம்மதித்தனர். இந்த துவார பாலகர்களில் ஒருவன் தான் இரணியன்.
# இரணியன்

## புராணம்

### இரணியன் கதை

சத்யுகத்தில் காசியப முனிவருக்கும் - திதிக்கும் பிறந்தவர்களே இரணியர்கள் என அழைக்கப்படும் இரணியகசிபு மற்றும் இரணியாட்சன். கூடலுக்கு ஆகாத அந்தி நேரத்தில் கூடியதால் அவர்களுக்கு அசுரர்களாக பிறந்து விட்டதாகக் கூறப்படுகிறது.  
வராக அவதாரத்தில் விஷ்ணுவால் இரணியாக்சன் கொல்லப்பட்ட பின்னர் வெகுண்ட இரணியன் விஷ்ணுவை அழிப்பதற்குத் தக்கபடித் தன்னை வலியவனாக்கிக் கொள்ள பிரம்மாவை நோக்கித் தவமிருந்தான். பிரம்மாவும் காட்சி தந்தார். இரணியன் தனக்கு மனிதர்களாலோ, மிருகங்களாலோ, பறவைகளாலோ, இரவிலோ, பகலிலோ வீட்டிற்கு உள்ளேயோ, வெளியேயோ எந்தவித ஆயுதத்தாலும் மரணம் சம்பவிக்கக் கூடாது. எவ்வுலகிலும் தனக்குப் போட்டியாக யாருமே இருக்கக்கூடாது. அனைத்து உயிரினங்களுக்கும் கடவுளருக்கும் தான் மட்டுமே தலைவனாக இருக்க வேண்டும். அத்தகைய ஆற்றல் வேண்டும். யோகங்களினாலும் தவத்தாலும் அடையக்கூடிய காலத்தால் அழியாத வல்லமை தனக்கு வேண்டும் என்று மிக புத்திசாலித்தனமாக வரம் கேட்டான். பிரம்மாவும் அவ்வரத்தை அளித்தார். கிடைத்த சக்தியை வைத்துக்கொண்டு அட்டூழியங்கள் புரிய ஆரம்பித்தான் இரணியன், அவனை அடக்க யாராலும் முடியவில்லை.  
அப்படிப்பட்ட அசுரனை வதம் செய்ய நாராயணன் முடிவெடுத்தார். நல்லவர்களை காக்க, தர்மத்தைக் நிலைநாட்ட, தன்மேல் பக்தி கொண்ட ஒரு பிரகலாதனை இரணியனுக்கு மகனாகப் பிறக்க வைத்து, பிரகலாதன் வாயிலாக தன் நாமம் சொல்லச் சொல்லி இரணியனைக் கோபமூட்டினார்.  
உலகத்திலுள்ள அனைவரும் தன்னை “ஓம் நமோ இரண்யாய நமஹ” என்று துதிபாடும்போது தன்னை அவமதித்து ”ஓம் நமோ நாராயணாய நமஹ” என்று சொல்லும் பிள்ளையை ஒழித்தால்தான் தன் மானம் காக்கப்படும் என்று நினைத்து இரணியனும் பிரகலாதனிடம் தன்னுடைய விரோதியின் பெயரைச் சொல்ல வேண்டாம் என்று மன்றாடிக் கேட்டுக்கொண்டான். ஆனால் பிரகலாதன் இரணிய நாமம் சொல்ல மறுத்து நாராயண நாமம் சொல்லி, தந்தைக்கே உபதேசம் செய்யத் தொடங்கினான். நாராயணனே தெய்வம் என்றான். ஆகவே கடுங்கோபம் கொண்ட இரணியன் பிரகலாதனைக் கொன்று விடும்படி உத்தரவிட்டான். ஒவ்வொரு முறையும் தன் பக்தன் பிரகலாதனை நாராயணன் காப்பாற்றினார்.  
இரணியன் பிரகலாதனிடம், ”எங்கே இருக்கிறான் உன்னுடைய நாராயணன்? காட்டு” என்று கேட்டான். பிரகலாதன், "தந்தையே, அவர் பரம்பொருள்; தூணிலும் இருப்பார் துரும்பிலும் இருப்பார்” என்றான். ”இந்தத் தூணிலே இருப்பானா?” என்று ஒரு தூணைக் காட்டி இரணியன் கேட்க, ”இருப்பான்” என்று பிரகலாதன் பதில் சொல்ல, இரணியன் ஆவேசமாக தன்னுடைய கதாயுதத்தால் தூணை ஓங்கி அடித்தான், காலால் உதைத்தான். தூண் இரண்டாகப் பிளந்தது. இரணியன் கேட்ட வரத்தை யோசித்து அதற்கேற்றாற் போல மனிதனும் அற்று மிருகமும் அற்று நரசிம்மமாய், இரவும் அற்று பகலும் அற்று சந்தியா காலத்தில், உள்ளேயும் இல்லாமல் வெளியேயும் இல்லாமல் வாயிற்படியில் அமர்ந்து, பூமியில் இரணியனின் உடல் படாமல் தன் மடியில் கிடத்தி எந்தவித ஆயுதமும் இன்றி, தன் விரல்களில் உள்ள நகங்களாலேயே அவன் மார்பைப் பிளந்து, அவனுடைய குருதியை ஒரு சொட்டுக்கூடக் கீழே விடாமல் உறிஞ்சி அவனுடைய குடலைத் தனக்கே மாலையாக்கிக் கொண்டு இரணியனை வதம் செய்தார் நரசிம்மர்.
# இரணியன்

## இவற்றையும் காண்க

- இரணியாட்சன்
- வராக புராணம்
- திதி (புராணம்)
# கொற்ற வள்ளை

தமிழ் இலக்கணத்தில் **கொற்ற வள்ளை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "கொற்றம்" என்பது வெற்றியைக் குறிக்கும். "வள்ளை" என்பது ஒரு பாடல் வகை, பெண்கள் நெல் குற்றும்போது தலைவனைப் புகழ்ந்து பாடுவது. எனவே, போரில் வென்ற அரசனைப் புகழ்வதையும், பகைவர் நாடு அழிவதற்காக வருந்துவதையும் பொருளாகக் கொள்ளும் இத்துறை "கொற்றவள்ளை" எனப்பட்டது.  
இதனை விளக்க, மன்னனின் புகழைச் சொல்லிப் பகைவர் தேசம் அழிவதற்கு இரங்கியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *மன்னவன் புகழ்கிளந்து*
: *ஒன்னார்நாடு அழிபுஇரங்கின்று*
# கொற்ற வள்ளை

## எடுத்துக்காட்டு

: *தாழார மார்பினான் தாமரைக்கண் சேந்தனவால்*
: *பாழாய்ப் பரிய விழிவதுகொல் - யாழாய்ப்*
: *புடைத்தேன் இமிர்கண்ணிப் பூங்கட் புதல்வர்*
: *நடைத்தேர் ஒலிகறங்கும் நாடு*
:: - புறப்பொருள் வெண்பாமாலை 41.
# கொற்ற வள்ளை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
- http://www.projectmadurai.org/pm_etexts/utf8/pmuni0100.html
# தழிஞ்சி

தமிழ் இலக்கணத்தில் **தழிஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "தழிஞ்சு" என்பது "தழுவுதல்" என்னும் பொருள் தருவது. இங்கே தழுவுதல் என்பது உடலைத் தழுவுதலை அன்றி மறப்பண்பு தழுவுதல், வீரம் தவறாத மானத்தைத் தழுவுதல் போன்ற பொருள்கள் கொண்டது. மதராசுப் பல்கலைக் கழகம் வெளியிட்ட தமிழ் லெக்சிக்கன், தழிஞ்சி என்பதற்கு "போரில் ஆயுதங்களால் தாக்குண்டு கேடுற்ற தன் படையாளரை முகமன்கூறியும் பொருள்கொடுத்தும் அரசன் தழுவிக்கோடலைக் கூறும் புறத்துறை" என்றும் "ஒரு வீரன் தனக்குத் தோற்றோடுவோர்மேற் படையெடாத மறப்பண்பினைக் கூறும் புறத்துறை" என்றும் விளக்கம் கூறுகிறது.  
இதனை விளக்க, தனக்குத் தோற்றுப் புறமுதுகு காட்டும் பகைவர் மேல் கூரிய வாளினை வீசாத மறப் பண்பை விரும்பிச் செல்வது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *அழிகுநர் புறக்கொடை அயில்வாள் ஓச்சாக்*
: *கழிதறு கண்மை காதலித்து உரைத்தன்று*
# தழிஞ்சி

## எடுத்துக்காட்டு

: *கான்படு தீயின் கலவார்தன் மேல்வரினும்*
: *தான்படை தீண்டாத் தறுகண்ணன் - வான்படர்தல்*
: *கண்ணியபின் அன்றிக் கறுத்தார் மறம்தொலைதல்*
: *எண்ணியபின் போக்குமோ எஃகு*
:: - புறப்பொருள் வெண்பாமாலை 51.
# தழிஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# குடை நிலை

தமிழ் இலக்கணத்தில் **குடை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குப் புறப்பட எண்ணும் மன்னன், ஒரு நல்ல நேரம் பார்த்துத் தனது வெண்கொற்றக்குடையையோ தனது வாளையோ யானையின் மீது ஏற்றி வடதிசை நோக்கி அனுப்புவான். இது புறவீடு செய்தல் எனப்படுகிறது. இவ்வாறு குடையைப் புறவீடு செய்வதைக் கருப்பொருளாகக் கொண்ட இத்துறை "குடை நிலை" எனப்படும். இதை ஒரு துறையாகத் தொல்காப்பியம் கூறவில்லை. எனினும் புறப்பொருள் வெண்பாமாலையில் இதுவும் கூடுதலாகச் சேர்க்கப்பட்டு உள்ளது.  
இதனை விளக்க, சூடிய மாலையில் வண்டினம் மொய்த்து ஒலியெழுப்பவும், புலவர்கள் புகழ் பாடவும், மாலை அணிந்த மன்னவன் தன் குடையைப் புறவீடு அனுப்புதல் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *பெய்தாமம் சுரும்பிமிரப் பெரும்புலவர் புகழ்பாடக்*
: *கொய்தார் மன்னவன் குடைநாள் கொண்டன்று*
# குடை நிலை

## எடுத்துக்காட்டு

: *முன்னர் முரசுஇரங்க மூரிக் கடல்தானைத்*
: *துன்னரும் துப்பில் தொழுதுஎழா - மன்னர்*
: *உடைநாள் உலந்தனவால் ஓதநீர் வேலிக்*
: *குடைநாள் இறைவன் கொள*
:: - புறப்பொருள் வெண்பாமாலை 37.
# குடை நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# வாள் நிலை

தமிழ் இலக்கணத்தில் **வாள் நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குப் புறப்பட எண்ணும் மன்னன், ஒரு நல்ல நேரம் பார்த்துத் தனது வெண்கொற்றக்குடையையோ தனது வாளையோ யானையின் மீது ஏற்றி வடதிசை நோக்கி அனுப்புவான். இது புறவீடு செய்தல் எனப்படுகிறது. இவ்வாறு வாளைப் புறவீடு செய்வதைக் கருப்பொருளாகக் கொண்ட துறை "குடை நிலை" எனப்படும். இதை ஒரு துறையாகத் தொல்காப்பியம் கூறவில்லை. எனினும் புறப்பொருள் வெண்பாமாலையில் இதுவும் கூடுதலாகச் சேர்க்கப்பட்டு உள்ளது.  
இதனை விளக்க, பகையரசர்கள் மேல் படையெடுக்க விரும்பும் மன்னன் தன் வெற்றி பொருந்திய வாளைப் புறவீடு செய்தல் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *செற்றார்மேல் செலவுஅமர்ந்து*
: *செற்றார்மேல் செலவுஅமர்ந்து*
# வாள் நிலை

## எடுத்துக்காட்டு

: *அறிந்தவர் ஆய்ந்தநாள் ஆழித்தேர் மன்னன்*
: *எறிந்தில கொள்வாள் இயக்கம் - அறிந்திகலிப்*
: *பின்பகலே யன்றியும் பேணார் அகநாட்டு*
: *நன்பகலும் கூகை நகும்*
:: - புறப்பொருள் வெண்பாமாலை 38.
# வாள் நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# முதுமொழி வஞ்சி

தமிழ் இலக்கணத்தில் **முதுமொழி வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "முதுமொழி" என்பது இங்கே குடியின் மூத்தாரைப் புகழ்வதைக் குறித்தது. பகைவர் மீது படை நடத்திச் செல்லும் மன்னனின் குடியின் மூத்தோனைப் புகழ்வதைப் பொருளாகக் கொண்டதால் இத்துறை "முதுமொழி வஞ்சி" எனப் பெயர் பெற்றது. தொல்காப்பியம் இதனை வஞ்சித்திணையில் ஒரு துறையாகக் கூறவில்லை. ஆனால், கிபி ஏழாம் நூற்றாண்டைச் சேர்ந்ததாகக் கருதப்படும் புறப்பொருள் வெண்பாமாலையில் இது கூடுதலாகச் சேர்க்கப்பட்டுள்ளது.  
இதனை விளக்க, தொன்மையான மரபினையுடைய, வாளேந்திய குடியின் முன்னோனது சிறப்பு நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *தொல்மரபின் வாள்குடியின்*
: *முன்னோனது நிலைகிளந்தன்று*
# முதுமொழி வஞ்சி

## எடுத்துக்காட்டு

: *குளிறு முரசம் குணில்பாயக் கூடார்*
: *ஒளிறுவாள் வெள்ளம் உழக்கிக் - களிறுஎறிந்து*
: *புண்ணொடு வந்தான் புதல்வற்குப் பூங்கழலோய்*
: *தண்ணடை நல்கல் தகும்*
:: - புறப்பொருள் வெண்பாமாலை 45.
# முதுமொழி வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# குறு வஞ்சி

தமிழ் இலக்கணத்தில் **குறு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். வலிமையான படையுடன் வரும் பகையரசனை எதிர்க்க முடியாது அவனுக்குத் திறை கொடுத்துப் போரைத் தவிர்த்தலைப் பொருளாகக் கொண்டது இத்துறை. போர்ச் செயல் முற்றுப்பெறாது குறைவு பட்டதால் இதற்குக் "குறு வஞ்சி" எனும் பெயர் ஏற்பட்டது. தொல்காப்பியத்தில் இது வஞ்சித் திணையின் ஒரு துறையாகக் குறிப்பிடப்படவில்லை. எனினும், பிற்காலத்தைச் சேர்ந்த புறப்பொருள் வெண்பாமாலை இதையும் ஒரு துறையாகச் சேர்த்துக்கொண்டது.  
இதனை விளக்க, சினத்தோடு போருக்கு வந்த வலிமை மிக்க பகை மன்னனுக்குத் திறைப்பொருள் கொடுத்துத் தன் நாட்டுக் குடி மக்களைக் காப்பது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *மடுத்துஎழுந்த மறவேந்தர்க்குக்*
: *கொடுத்தளித்துக் குடிஓம்பின்று*
# குறு வஞ்சி

## எடுத்துக்காட்டு

: *தாள்தாழ் தடக்கைத் தனிமதி வெண்குடையான்*
: *வாள்தானை வெள்ளம் வர,அஞ்சி - மீட்டான்*
: *மலையா மறமன்னன் மால்வரையே போலும்*
: *கொலை யானைப் பாய்மாக் கொடுத்து*
:: - புறப்பொருள் வெண்பாமாலை 49.
# குறு வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# பாசறை நிலை

தமிழ் இலக்கணத்தில் **பாசறை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில், வஞ்சித்திணையின் ஒரு துறையாகக் கூறப்படாத இது, பிற்காலத்தில் எழுந்த புறப்பொருள் வெண்பாமாலையில் சேர்க்கப்பட்டு உள்ளது. பகை மன்னர்கள் பணிந்து விட்ட போதும், பாசறையிலேயே தங்கியிருக்கும் மன்னனது நிலையைக் கூறுவது இது. இதனால் இதற்குப் "பாசறை நிலை" என்று பெயர் ஏற்பட்டது.  
இதனை விளக்க, பகை வேந்தர் என்னோரும் பணிந்து, அவனது வெண்கொற்றக்குடையின் கீழ் பணிந்துவிட்ட போதும், அவ்விடம் விட்டு நகராமல் மன்னன் பாசறையிலேயே இருப்பது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''மதிக்குடைக்கீழ் வழிமொழிந்து மன்னரெல்லாம் மறம்துறப்பவும்"
: *பதிப்பெயரான் மறவேந்தன் பாசறை இருந்தன்று*
# பாசறை நிலை

## எடுத்துக்காட்டு

: *கரும்பொடு காய்நெற் கனையெரி யூட்டிப்*
: *பெரும்புனல் வாய்திறந்த பின்னும் - கரும்பின்*
: *தொகைமலிந்த தண்குவளைத் தூமலர்த் தாரான்*
: *பகைமெலியப் பாசறையு ளான்*
:: - புறப்பொருள் வெண்பாமாலை 52.
# பாசறை நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# பெரு வஞ்சி

தமிழ் இலக்கணத்தில் **பெரு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில் கூறப்படாத இத்துறை பிற்காலத்தில் எழுந்த புறப்பொருள் வெண்பாமாலையில் வஞ்சித் திணையின் ஒரு துறையாகச் சேர்க்கப்பட்டுள்ளது. வலிமை கெட்டுப்போனாலும் பகை மன்னர் தன் முன் பணியாததால் கோபமடையும் மன்னன் அவர்களது நாட்டை மீண்டும் கொளுத்துவது "பெரு வஞ்சி" என்று பெயர் பெறும்.  
இதனை விளக்க, தன் முன் பணியாதவர்களது வளம் பொருந்திய நாட்டைச் சினங்கொண்ட மன்னன் மீண்டும் எரியூட்டுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: *முன்அடையார் வளநாட்டைப்*
: *பின்னரும்உடன்று எரிகொளீஇயன்று*
# பெரு வஞ்சி

## எடுத்துக்காட்டு

: *பீடுலா மன்னர் நடுங்கப் பெரும்புகை*
: *ஊடுவலாய் வானத்து ஒளிமறைப்ப - நாடெலாம்*
: *பின்னும் பிறங்கழல் வேந்தனெபெய் கழற்கால்*
: *மன்னன் கனல மறம்*
:: - புறப்பொருள் வெண்பாமாலை 53.
# பெரு வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# நான்முக எண்

எண்கணிதத்தில் **நான்முக எண்** (*tetrahedral number*) அல்லது **முக்கோண பிரமிடு எண்** (*triangular pyramidal number*) என்பது அடி மற்றும் மூன்று பக்கங்களும் முக்கோணமாகக் கொண்ட பிரமிடைக் குறிக்கும் வடிவ எண்ணாகும். இந்தப் பிரமிடு ஒரு நான்முகி ஆகும். *n* -ஆம் நான்முக எண், முதல் *n* முக்கோண எண்களின் கூடுதலுக்குச் சமமாக இருக்கும்..  
முதல் நான்முக எண்கள் சில :  
:1, 4, 10, 20, 35, 56, 84, 120, 165, 220, 286, 364, 455, 560, 680, 816, 969, …  
- *n*-ஆம் நான்முக எண்ணின் வாய்ப்பாடு:  
:<math>T_n={n(n+1)(n+2)\over 6} = {n^{\overline 3}\over 3!}</math>  
இங்கு :<math> {n^{\overline 3}}</math> -மூன்றாம் கூடும் தொடர்பெருக்கம்.
# நான்முக எண்

## குறிப்பிடத்தக்க விவரங்கள்

- பாஸ்கலின் முக்கோணத்தில் இடமிருந்து வலமாக அல்லது வலமிருந்து இடமாக பார்த்தாலும் நான்முக எண்கள், நான்காவது இடத்தில் அமைகின்றன. எனவே நான்முக எண்கள் ஈருறுப்புக் கெழுக்களாகும்:  
:<math>T_n={n+2\choose3}.</math>  
- மூன்று நான்முக எண்கள் மட்டுமே முழு வர்க்கங்களாக இருக்கும் என்பதை 1878 -ல் கணிதவியலாளர் ஏ. ஜே. மெய்ல் நிறுவியுள்ளார்:  
:<math>T_1 = 1^2 = 1.</math>
:<math>T_2 = 2^2 = 4.</math>
:<math>T_48 = 140^2 = 19600</math>  
- சதுர பிரமிடு எண்ணாக அமையும் நான்முக எண் 1 மட்டும்தான். (புயூக்கர்ஸ், 1988) முழு கனமாக அமையும் நான்முக எண்ணும் 1 மட்டுமே.
- தலைகீழ் நான்முக எண்களின் முடிவிலா கூட்டுத்தொகை:  
:<math> \!\ \sum_{n=1}^{\infty}{6 \over {n(n+1)(n+2)}} = {3 \over 2} </math>  
- ஒற்றை-இரட்டை-இரட்டை-இரட்டை என்ற அமைப்பில் நான்முக எண்கள் அமைந்துள்ளதைக் காணலாம்.
- :<math>T_5 = T_1 + T_2 + T_3 + T_4.</math>
- முக்கோண எண்ணாகவும் நான்முக எண்ணாகவும் அமையும் எண்கள் கீழ்க்காணும் ஈருறுப்புக் கெழுச் சமன்பாட்டை நிறைவு செய்யும்:  
:<math>Tr_n={n+1\choose2}={m+2\choose3}=Te_m.</math>  
:முதல் நான்முக எண் = முதல் முக்கோண எண் = 1
:3-ஆம் நான்முக எண் = 4-ஆம் முக்கோண எண் = 10
:8-ஆம் நான்முக எண் = 15-ஆம் முக்கோண எண் = 120
:20 -ஆம் நான்முக எண் = 55 -ஆம் முக்கோண எண் = 1540
:34-ஆம் நான்முக எண் = 119-ஆம் முக்கோண எண் = 7140
# ஐ அலைவரிசை

**ஐ அலைவரிசை** *(Channel Eye)*, 1999ஆண்டு ரூபவாகினி கூட்டுத்தாபனத்தின் 2வது அலைவரிசை (ரூபவாகினி - 2) ஆரம்பிக்கப்பட்டது. பின்னர் அது ஆகஸ்ட் 20 2000 ஆண்டில் ஐ அலைவரிசை (Channel Eye) என்று பெயர் மாற்றப்பட்டது.  
1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் இலங்கை ரூபவாகினி கூட்டுத்தாபனம் தேசியத் தொலைகாட்சி ஒளிபரப்பு நிறுவனமாக ஏற்றுக்கொள்ளப்பட்டது. சிங்களம், தமிழ் மற்றும் ஆங்கிலம் ஆகிய மூன்று மொழிகளில் நிகழ்ச்சிகள் தொகுத்து அல்லது தயாரித்து ஒளிபரப்பி வந்தது.  
இந்த அடிப்படையில் ஐ அலைவரிசை தமிழ்மொழி நிகழ்ச்சிகளுக்கெனவும், விளையாட்டு நிகழ்ச்சிகளுக்கெனவும் ஆரம்பிக்கப்பட்டது. தமிழ் நிகழ்ச்சிகளை கூடுதலாக ஒளிபரப்பி வந்தது. தென்னிந்திய தமிழ் ஒளிபரப்பு நிலையங்களில் இருந்து ஒளிபரப்பாகும் தமிழ் நிகழ்ச்சிகளை ஒளிப்பதிவு செய்து மீள் ஒளிபரப்பியும் தருவித்து ஒளிபரப்பியும் வந்தது. பின்பு உள்நாட்டு தமிழ் நிகழ்ச்சித் தயாரிப்பு நேரம் அதிகரித்தது. பல முஸ்லிம் நிகழ்ச்சிகள் கூட்டுத்தாபனத்தினால் தயாரிக்கப்பட்டு ஒளிபரப்பப்பட்டன.
# நத்தை

'', ஒருவகை நில நத்தை.]]
யின் ஓடுI]]
**நத்தை** மெல்லுடலிகளில் வயிற்றுக்காலிகள் வகுப்பைச் சேர்ந்த விலங்கினமாகும். இவற்றின் முதிர்விலங்குகளில் சுருளி வடிவிலமைந்த ஓடு காணப்படும். ஓட்டின் கீழாக தசைப்பாதம் காணப்படும். நத்தை என்பது பொதுவாக கடல் நத்தை, தரை நத்தை, நன்னீர் நத்தை என்பவற்றைக் குறிப்பிடப் பொதுவாகப் பயன்படும். ஓடிலாத நத்தை வகைகளும் காணப்படுகின்றன.  
ஒரு வகை (Pulmonata) நத்தைகள் நுரையீரல்களினால் சுவாசிக்கின்றன. அதேவேளை இன்னொரு வகை (paraphyly) நத்தைகள் பூக்களினால் (செவுள்களினால்) சுவாசிக்கின்றன.  
மானுசுத் தீவில் காணப்படும் மரகதப் பச்சை நத்தை என்பது நத்தைகளில் பொதுவாகக் காணப்படாத பச்சை நிறத்தில் உள்ளது.
# நத்தை

## நத்தைகளினால் பயிர்சேதம்

நேரடி விதைப்பு நெல் வயல்களில் நெல் நாற்று தண்டு பகுதியை நத்தை வெட்டி சேதப்படுத்தும்.
# நத்தை

## உணவு பழக்கம்

நத்தைகளின் உணவுப் பழக்கம் பரவலாக சிற்றினத்திற்கு சிற்றினம் வேறுபடுகிறது. சில சிற்றினங்கள் பொதுவானவையாகும் சில சிற்றினங்கள் குறிப்பிட்ட உணவை உண்பவைகளாகவும் உள்ளன. நத்தைகள் இரவில் உணவு தேடி உண்பவைகளாக உள்ளன. இவை முதன்மையாக அழுகும் கரிமப் பொருட்களை உண்கின்றன.
# நத்தை

## பாப்பா பாட்டு

:நத்தை யம்மா, நத்தை யம்மா, எங்கே போகிறாய்?
:அத்தை குளிக்கத் தண்ணீர்க் குடம் கொண்டு போகிறேன்
:எத்தனைநாள் ஆகும் அத்தை வீடு செல்லவே?
:பத்தே நாள்தான்; வேணு மானால் பார்த்துக் கொண்டிரு.
# திபெத்திய-பர்மிய மொழிகள்

**திபெத்திய-பர்மிய மொழிகள்** (*Tibeto-Burman languages*) தென்கிழக்கு ஆசியாவின் உயர்நிலப் பகுதிகளிலும், பர்மாவின் (மியான்மர்) தாழ்நிலப் பகுதிகளிலும் பேசப்படுகிறது. இதில் 400 இற்கும் மேற்பட்ட சீன-திபெத்திய மொழிக் குடும்பத்தின் சீன உறுப்பினர்கள் அல்லாத மொழிகள் உள்ளன. இக்குழு, அதன் மிகவும் பரவலாகப் பேசப்படும் உறுப்பினர்களான பர்மிய (மில்லியன் 32 க்கும் மேற்பட்ட பேச்சாளர்கள்) மற்றும் திபெத்திய (8 மில்லியன் மேல்) மொழிகள் கொண்டு பெயரிடப்பட்டது. பிற மொழிகள் மிகச் சிறிய சமுதாயங்களில் பேசப்படுகிறது. பரவலாக சீன-திபெத்திய மொழிக்குடும்பம், சீன மற்றும் திபெத்திய-பர்மிய மொழிக்குடும்ப கிளைகளாக பிரிக்கிறது. சில அறிஞர்கள் திபெத்திய-பர்மன் ஒரு ஒற்றைத்தொகுதி குழு என்பதை மறுக்கின்றனர்.
# திபெத்திய-பர்மிய மொழிகள்

## வரலாறு

18 ம் நூற்றாண்டில், பல்வேறு ஆய்வாளர்கள் திபெத்திய மற்றும் பர்மிய மொழிகளுக்கு இடையே ஒற்றுமைகளை அவதானித்தனர். இவை விரிவான இலக்கிய மரபுகளை கொண்டிருந்தன. அடுத்த நூற்றாண்டின் ஆரம்பத்தில், பிரையன் ஹக்டன் ஹோட்க்சன் இமயமலை மற்றும் வடகிழக்கு இந்தியாவின் இலக்கியம் சாரா மொழிகளின் பயனுள்ள தகவல்களை சேகரித்தார், இவற்றில் பலவற்றில் திபெத்திய மற்றும் பர்மிய தொடர்பு இருப்பதை கவனித்தார். மற்றவர்கள் தென்கிழக்கு ஆசியா மற்றும் தென்மேற்கு சீனாவின் மேட்டுப்பகுதிகளில் நெருங்கிய மொழிகளை அடையாளம் கண்டனர். "திபெத்திய-பர்மிய" என்ற பெயர் முதன்முதலில் ஜேம்ஸ் ரிச்சர்ட்சன் லோகன், மூலம் 1856 ஆம் ஆண்டு இந்தக் குழுவிற்கு பயன்படுத்தப்பட்டது. லோகனின் பார்வையில் இக்குடும்பம் கங்கை மற்றும் லோகித்திக் கிளைகள் ஒன்றுபட்ட மக்சு முல்லரின் டுரேனியன் குடும்பமாகும். இது செமிட்டிக், ஆரிய (இந்தோ ஐரோப்பிய) மற்றும் சீன மொழிகளை தவிர அனைத்து யுரேசிய மொழிகளை கொண்ட ஒரு பெரிய குடும்பம். (பின்னர் எழுத்தாளர்கள் டுரேனியனியனுள் சீன மொழியை உள்ளடக்கலாம்.) இந்திய மொழியியல் ஆய்வு மூன்றாவது தொகுதி பிரித்தானிய இந்தியாவின் திபெத்திய-பர்மிய மொழிகளிற்கு அர்ப்பணிக்கப்பட்டது.
# திப்பிலி

**திப்பிலி** (*Piper Longum*), எனும் பல பருவத்தாவரம், Long Pepper (அ) Indian Long Pepper என்றும் ஆங்கிலத்தில் அழைக்கப்படும். *Piperaceae* குடும்பத்தைச் சேர்ந்த இத்தாவரம் ஒரு பூக்கும் கொடி ஆகும். ஒரு மூலிகைத் தாவரமான இது அதன் பழத்திற்காகவே பயிரிடப்படுகிறது, பொதுவாக அப்பழத்தை உலர்த்தி, மசாலா மற்றும் சுவையூட்டியாகப் பயன்படுத்தப்படும். கருப்பு, பச்சை மற்றும் வெள்ளை மிளகு பெறப்படும், தனது நெருங்கிய இனமான கரும்மிளகை (*piper nigrum*) ஒத்த சுவையோடும், அதைக் காட்டிலும் மேலும் காரமாவும் இருக்கும்.  
திப்பிலி பல மிகச்சிறிய பழங்களைக் கொண்டது. அவை கூர்முனைக் கொம்பு போன்ற ஒரு பூவின் மேற்பரப்பில் நெருக்கமாக பதிக்கப்பட்டிருக்கும். கரும்மிளகை (*piper nigrum*) போல், பலமான காரம் கொண்ட பழங்களில், காரமூட்டும் நைட்ரோஜென் அணுக்கள் கொண்ட முலக்கூறான piperine காரப்போலியை (Alkaloid) கொண்டிருக்கும். திப்பிலியை ஒத்த இனமான *piper retrofractum*, ஜாவா, இந்தோனேஷியாவை தாயகமாகக் கொண்டது. அமெரிக்காவில் இருந்து தோன்றிய பேரினமான (Genus) *capsicum*–ம்மையும், இந்த திப்பிலிப் பழங்களையும் ஒப்பிட்டு பெரும்பாலும் குழம்பிவிடுவர்.
# திப்பிலி

## வரலாறு

திப்பிலியின் மருத்துவ மற்றும் உணவு பயன்கள், முதல் குறிப்பாக பண்டைய இந்திய ஆயுர்வேத புத்தகங்களில் விரிவாக விவரித்துள்ளார்கள்.  
கிரேக்க மருத்துவர் ஹிப்போகிரட்டீஸ் இதை ஒரு மசாலாவாக அல்லாமல் மருந்தாக விவாதித்தபோதிலும், இது கி.மு. ஐந்தாம் அல்லது ஆறாம் நூற்றாண்டில் கிரேக்கம் வரை சென்றடைந்தது. ஐரோப்பியர்கள் அமெரிக்க கண்டங்களை கண்டுபிடிக்கும் முன்னதாக, கிரேக்கர்கள் மற்றும் ரோமானியர்களிடையே திப்பிலி ஒரு முக்கியமான மற்றும் நன்கு அறியப்பட்ட மசாலாவாக திகழ்ந்தது. கிரேக்க பயிரியலாளர் தியோபிரசுடஸ் தனது முதல் தாவரவியல் நூலில், கருப்பு மிளகையும் திப்பிலியையும் வேறுபடுத்தி எழுதியபோதிலும்; இவ்விரு தாவரங்களின் பண்டைய வரலாறு பின்னிப்பிணைந்திருப்பதால் அடிக்கடி அவர்கள் (கிரேக்கர்கள்) குழம்பிவிடுவர்.  
ரோமானியர்களுக்கு இவ்விரண்டுமே தெரிந்தன, ஆனாலும் அடிக்கடி அவ்விரண்டையுமே ***பிப்பே*** என்றே குறிப்பிட்டனர். ரோமானிய அறிஞர் மூத்த பிளினி, கருப்பு மிளகும் திப்பிலியும் ஒரே தாவாரத்திலிருந்து வந்தது என்று தவறாக நம்பினார்.  
ஐரோப்பாவில், கரும்மிளகு திப்பிலியுடன் பன்னிரண்டாம் நூற்றாண்டில் போட்டியிட ஆரம்பித்து; பதிநான்காம் நூற்றாண்டில் திப்பிலியின் பயன்பாட்டை முழவதுமாக மாற்றியமைத்தது. கருப்பு மிளகின் மலிவான மற்றும் நம்பகமான ஆதாரங்களின் தேடல், கண்டுபிடிப்புக் காலத்திற்கு ஆரம்பப் புள்ளியாகியது. அமெரிக்க கண்டங்கள் மற்றும் எசுப்பானிய ‘பீமென்ட்டோ’ (Pimiento) மிளகாயின் கண்டுபிடிப்பிற்கு பின்னர், திப்பிலியின் புகழ் மங்கியது. சிலவகை மிளகாய்களை உலர்த்திய போது, அவை திப்பிலியின், வடிவம் மற்றும் சுவையை ஒத்து இருந்தன. ஐரோப்பியர்களுக்கு மிளகாயை பல்வேறு இடங்களில் வளரக்க எளிதாகவும் மேலும் வசதியாகவும் இருந்தது. இன்று, திப்பிலி ஐரோப்பிய பொதுவர்த்தகத்தில் அரிதாகிவிட்டது.
# திப்பிலி

## பயன்கள்

இந்தச் செடியிலிருந்து கிடைக்கும் மிளகு கொல்கத்தாவிலிருந்து ஏற்றுமதியாகிறது. திப்பிலிச் செடியில் இருந்து எடுக்கப்பட்ட வேர், மூன்று ஆண்டுகளுக்குப் பிறகு 'கண்ட திப்பிலி' என்ற மருந்துப் பொருளாகப் பயன்படுகிறது. கனிகள், முதிராத பூக்கதிர்த் தண்டை உலர்த்தி 'அரிசித் திப்பிலி' என்ற பெயருடன் மருந்தாகப் பயன்படுத்துகிறார்கள். திப்பிலி பண்டைக் காலம் தொட்டே இருமல், காசநோய், தொண்டைக்கட்டு, காய்ச்சல், கோழை, சளி முதலிய நோய்களைக் குணமாக்கப் பயன்படும் மருந்தாகும். சுக்கு, மிளகு, திப்பிலி மூன்றும் சேர்ந்ததே திரிகடுகம் என்னும் மருந்தாகும்.
# பான்டோதெனிக் அமிலம்

**பான்டோதெனிக் அமிலம்** (Pantothenic acid) என்னும் நீரில் கரையும் உயிர்ச்சத்தானது, பான்டோதெனேட் (அல்லது) உயிர்ச்சத்து பி<sub>5</sub> என்றும் அழைக்கப்படுகிறது. பல விலங்குகளுக்கும், பான்டோதெனிக் அமிலமானது ஒரு அத்தியாவசியமான ஊட்டச்சத்தாகும். விலங்குகள் துணைநொதி எ (CoA) - யினைத் தயாரிக்க பான்டோதெனிக் அமிலம் தேவைப்படுகிறது. மேலும், புரதங்கள், மாவுப்பொருள்கள் மற்றும் கொழுப்பினைத் தொகுக்க, வளர்சிதைமாற்றம் செய்ய பான்டோதெனிக் அமிலம் உதவுகிறது.  
பான்டோதெனிக் அமிலமானது பான்டோயேட் மற்றும் பீட்டா-அலனின் ஆகியவற்றின் அமைடு வடிவமாகும். எல்லா வகை உணவுப்பொருள்களிலும் பான்டோதெனிக் அமிலம் சிறிதளவுக் காணப்படுகிறது என்றாலும், முழுகூல வகைகள், தானியங்கள், பயறுவகைகள், முட்டைகள், இறைச்சி, தேனீ ஊன்பசை (அரச ஊன்பசை), வெண்ணைப் பழம் மற்றும் தயிர் ஆகியவற்றில் அதிக அளவு உள்ளது. சாதரணமாக, பான்டோதெனிக் அமிலமானது அதன் மதுசார ஒப்புமையாகயாகவும் (முன்னுயிர்ச்சத்து; பான்தெனோல்), கால்சியம் பான்டோதெனேட்டாகவும் உள்ளது. முடி மற்றும் தோல் பராமரிப்புப் பொருள்கள் சிலவற்றில் பான்டோதெனிக் அமிலம் இடுபொருளாக உள்ளது.  
பான்டோதெனிக் அமிலம் 1919-ஆம் ஆண்டு ரோஜெர் வில்லியம்ஸ் என்பவரால் கண்டறியப்பட்டது.
# பான்டோதெனிக் அமிலம்

## தினத்தேவைகள்

நம் உடலில் 4'பாஸ்போபான்டெதீன், பான்டோதெனேட்டின் மிகுஇயக்க வடிவமாக கருதப்படுகின்றது என்றாலும், எந்தவொருக் கிளைப்பொருளும் பான்டோதெனிக் அமிலமாக சிதைக்கப்பட்ட பின்பே உறிஞ்சப்படுகின்றது.  
10&nbsp;மிகி கால்சியம் பான்டோதெனேட்= 9.2&nbsp;மிகி பான்டோதெனிக் அமிலம்.  
| வயது குழுமம் | வயது | தேவைகள் |
| --- | --- | --- |
| மழலையர் | 0–6 மாதங்கள் | 1.7&nbsp; மிகி |
| மழலையர் | 7–12 மாதங்கள் | 1.8&nbsp; மிகி |
| குழந்தைகள் | 1–3 ஆண்டுகள் | 2&nbsp; மிகி |
| குழந்தைகள் | 4–8 ஆண்டுகள் | 3&nbsp; மிகி |
| குழந்தைகள் | 9–13 ஆண்டுகள் | 4&nbsp; மிகி |
| முதிர்ந்த ஆண்ககள் மற்றும் பெண்கள் | 14+ ஆண்டுகள் | 5&nbsp; மிகி |
| கருவுற்ற தாய்மார்கள் | 6&nbsp; மிகி |  |
| பாலூட்டுகின்ற தாய்மார்கள் | 7&nbsp; மிகி | } |
- ஐக்கிய இராச்சியம், பரிந்துரைக்கப்பட்ட உணவின் தின அளவு: 6&nbsp;மிகி/ஒரு நாள்
# கரிகாலன் (திரைப்படம்)

***கரிகாலன் *** என்பது 2013 ஆம் ஆண்டில் வெளியிட திட்டமிடப்பட்ட ஒரு தமிழ் திரைப்படமாகும். இது ஒரு வரலாறு தழுவிய பிரம்மண்டாமான படம். சில்வர் லைன் பேக்டரி தயாரிப்பு. தெலுங்கில் இப்படம் வீருடு என வெளிவர திட்டமிடப்பட்டது. இப்படம் ஆலிவுட் திரைப்படதான *300 ஸ்பார்டன்ஸ்* படப் பாணியில் உருவாக்கத் திட்டமிட்டிருந்தது. முதல் கட்டமாக 45 நாட்கள் படப்பிடிப்பு நடத்தப்பட்டது. பின்பு படத்தை படப்பிடிப்பு முடித்து அதனை கிராபிக்ஸ் செய்து வெளியிட நீண்ட காலம் தேவைப்படும் என்றும், இதனால் தயாரிப்பாளருக்கு லாபகரமாக இருக்காது என கருதப்பட்டு படம் கைவிட்டது.
# கரிகாலன் (திரைப்படம்)

## நடிகர்கள்

- கரிகால சோழனாக விக்ரம்
- வேளிர் குல இளவரசியாக ஜெரைன் கான்
- அஞ்சலி
- பசுபதி
- ராதிகா ஆப்டே
# கரிகாலன் (திரைப்படம்)

## இசை

இப்படத்திற்கு ஜி. வி .பிரகாஷ் இசையமைக்கிறார்.
# ஹிப்பார்க்கஸ்

**ஹிப்பார்க்கஸ்** (*Hipparchus*, கி.பி.190– கி.பி. 120 ),கிரேக்க வானவியலாளர்,கணிதவியலாளர், புவியியலாளர் மற்றும் சோதிடவியலாளர் ஆவார். கோணவியலின் நிறுவனர் எனக் கருதப்படுபவர். கி.மு இரண்டாம் நூற்றாண்டிலேயே விண்மீன்களை வெறும் கண்களால் ஆராய்ந்து விண்மீன் பட்டியல் ஒன்றைத் தயாரித்தவர். அதனைக் கொண்டு விண்மீன் கோளம் ஒன்றைத் தயாரித்து அதில் அந்தப் பட்டியலில் உள்ள வின்மீன்களின் இருப்பிடத்தைக் குறிப்பிட்டார். இதனால் இவர் இக்கால கோளரங்கங்களின் முன்னோடி என அழைக்கப்பட்டார். தொலை நோக்கிகளோ, பிற கருவிகளோ இல்லாத காலத்தில் தனது கடும் உழைப்பால் வானவியல் துறைக்கு அடித்தளம் அமைத்து பல துறைகளிலும் அரிய கண்டுபிடிப்புகளையும் , கணக்கீடுகளையும் செய்த அறிஞர் ஹிப்பார்க்கஸ் ஆவார்.
# ஹிப்பார்க்கஸ்

## விண்மீன்களை அளவிடும் முறை

புவி அதன் சுற்றுப் பாதையில் இருவேறு இடங்களில் செல்லும்போது அருகிலுள்ள விண்மீன்கள் தனக்குப் பின்னால் வெகு தொலைவிலுள்ள வின்மீண்களின் பின்னனியில் அசைவது போல் தோற்றமளிக்கும். இதனை இடமாறு தோற்றம் (Parallax)என்பர். இதனைக் கொண்டு விண்மீன்களின் தொலைவை அளக்கலாம்.
ஹிப்பார்க்கஸ் சந்திரனின் இடமாறு தோற்றத்தைக் கணித்தார் ஆனால் சூரியனில் காணப்படும் இடமாறு தோற்றத்தை அவரால் கணிக்க முடியவிலை . ஏனெனில் 8 'ஆர்க்' நொடியே உள்ள அதனை உணர பெரிய தொலை நோக்கிகளும், சிறப்புப் பாதுகாப்புக் கருவிகளும் தேவை. இவை இவரது காலத்திற்குப் பின் சுமார் 1700 ஆண்டுகளுக்குப் பின்பே கண்டு பிடிக்கப்பட்டன.
# ஹிப்பார்க்கஸ்

## மேக்னியூட் அளவு முறை

விண்மீன்களை அவற்றின் ஒளியின் அடிப்படையில் வேறுபடுத்துவது மேக்னியூட் அளவு முறை என்ப்படும் இதில் ஒளி மிகுந்த விண்மீன் சுழிஅளவு கொண்டதாகவும், கண்ணுக்கு மிக மங்கலாகவும் தெரியும்.ஒளி குறைந்த விண்மீன்கள் ஒளியுடன் தெரியும். இவற்றில் 6-வது மாக்னியூட் மற்றும் 7 -வது மக்னியூட் விண்மீன்களை தொலை நோக்கியைக் கொண்டுதான் காண இயலும்.இவை மிக மங்கலாகத் தெரிபவை. இன்றும் வானவியலாளர்கள் இந்த முறையையே பின்பற்றுகின்றனர். இந்த முறையைக் கண்டறிந்தது ஹிப்பார்க்கஸ் ஆவார்.